Емкъуж Мухьэмэд и гъэсэным и текIуэныгъэ
Тюмень къалэм щекIуэкIащ дзюдомкIэ урысейпсо зэхьэзэхуэ. Абы хэтащ къэралым и щIыналъэ 61-м къикIа, зи ныбжьыр илъэс 23-рэ иримыкъу щIалэ, хъыджэбз цIыкIуу 500-м щIигъу.
Зэхьэзэхуэм и япэ махуэм алэрыбгъум къытехьащ килограмм 66-м нэблагъэхэм я гупым щыбанэ Мисиров Исмэхьил. ЗэкIэлъхьэужьу текIуэныгъиплI къэзыхьа Къэбэрдей-Балъкъэрым щыщ спортсменыр финал зэIущIэм щебэнащ Краснодар крайм къикIа Бурмистров Александр. И хьэрхуэрэгъум еплIанэ дагъуэ къыхуащIа нэужь, судьяхэм Мисировыр текIуауэ къалъытащ.
Спортсменыр егъасэ Урысейм щIыхь зиIэ и тренер Емкъуж Мухьэмэд.
ЖЫЛАСЭ Замир.
